Page:Bischofs Waerferth von Worcester Übersetzung der Dialoge Gregors des grossen.djvu/52

 24

hwær se þeof gewunode, þæt he ofer þone geard stah, ⁊ he þa eft geondeode þurh þone wyrtun. þa funde he ane næddran, þære he wæs bebeodende ⁊ þus to hire cwæð: 'folga þu me!' ⁊ hi þa becomon to ðære stigole, þær se þeof oferstah in þone wyrttun. þa bebead se wyrtweard þære næddran þus cweðende: 'ic þe bebeode on drihtnes naman hælendes Cristes, þæt þu þa stigole behealde, ⁊ þu ne læte þone þeof her ingangan.' seo næddre heo sylfe hraðe oncyrde ⁊ be þære stigole hi astrehte. ⁊ þa þa ealle men ymb midne dæg gestildon ⁊ gereston, þa com se þeof, swa him ær gewunelic þeaw wes, ⁊ stah upp on þone geard. ⁊ þa þa he his fota oðerne ofdune asette, he þa færinga geseah, þæt seo astrehte nædre his weg beleac. þa wearð he swiþe afyrhted in him sylfum (9a) ⁊ afeoll ofduneweard, ⁊ his oðer fot weard fæst on anum sagle þæs geardes. ⁊ swa he hangode adune onwændum heafde, oþ þæt se wyrtweard eft þider com. ða com se wyrtweard on gewunelicre tide, ⁊ he þone þeof þær hangiende funde. þa cwæð he to þære næddran: Gode ic þanc secge þæs þu gefyldest,

hwær se þeof gewundde, þæt he instah ofer þone hege. þa geondeode he eft þone wyrttun ⁊ gemette ane næddran, þære he bebeodende þus to cwæð: 'fylig þu me!' ⁊ hy þa becomon to þære stigole, þær se þeof innstah on þone wyrttun. he þa se wyrtweard bebead þære næddran þus cweðende: 'on þæs hælendes naman ic þe bebeode, þæt þu gehealde þas stigole, ⁊ þu ne læte þone þeof her inngangan.' seo næddre þa hræddlice hy sylfe oncyrde ⁊ big þære stigele hy astrehte, ⁊ se munuc gehwearf in to his cyricean. ða þa ealle men stille waeron ymb midne dæg, þa com se þeof, swa swa his gewuna wæs, ⁊ stah upp on þone hege. ⁊ þa þa he his oðerne fot nyðer asette binnon þone wyrttun, þa færinga geseah he, þæt seo astrehte næddre his weg beleac. he þa wearð on him sylfum swiðe afæred ⁊ nyðerweard hreas. ⁊ þa wearð his oðer fot be his sco fæst on anum hegesahle, ⁊ he swa hangode nyþer onwendum heafde, oð þæt se wyrtweard eft þyder com. 6a com se wyrtweard on gewunelicre tide, ⁊ he þone þeof þær on hege hangiendne funde. ða cwæð he to þære næddran: 'Gode þanc, þæt þu gefylldest,

2 ofor O || steah C, stag O. G þurh f. O || wyrttun O || þal þu C

4 -ned(d)ran O 65 bebeodenne O || hyre O 6 fylg O

8 -stag.O 10 ned-

(d)ran O 11 onj in O 12 þa] das O 18 her f. O 14 -gongan O || nedre

O|jbi O. 15 rade O 16 hi f. O|jmenn O 17 ymbe O 2G need(d)re O 25 ofdunweard O 26 oder

þeaw f. O || stag O 22 sio

19. gewunlic O |f

fot} fota oþer O 27 sahle O 28 ofdune onwendum O G0-com] hwearf O G1 -lice tid O GG nedran O G4 donc O 85 gefyldest H